Michelin-guiden kommer ut hvert år og bedømmer restauranter over hele verden. Guiden gir gode restauranter én, to eller tre Michelin-stjerner. I tillegg nevner guiden mange andre restauranter av høy kvalitet. Én stjerne betyr at det er en «eksepsjonelt bra restaurant i sin kategori». To stjerner betyr at restauranten er «verdt en omvei». Tre stjerner betyr at restauranten er «verdt en reise i seg selv». Disse stjernene er blant de viktigste utmerkelsene en restaurant kan få. Restaurantene besøkes av anonyme inspektører en eller flere ganger over en periode på flere måneder. Inspektørene jobber etter fem offisielle kriterier: - Kvaliteten på produktene - Harmonien i smakene - Mestring av matlagingsteknikker - Matens karakter - Besøkets og menyens helhet I 2020 lanserte Michelin-guiden en “grønn femkløver”, som er en bærekraftsutmerkelse. Grønn femkløver deles ut til restauranter som kombinerer gourmet og bærekraft.